Keir Starmer

Sir Keir Rodney Starmer KCB KC (sündinud 2. septembril 1962) on Suurbritannia poliitik, alates 5. juulist 2024 peaminister, alates 2020. aastast Leiboristliku Partei juht, alates 2015. aastast Suurbritannia parlamendi liige. 

Pärast ülikooli töötas Starmer inimõiguste teemale pühendunud kaitseadvokaadina. 2002. aastal sai ta QC (Queen's Counsel; nüüd King's Counsel ehk KC) aunimetuse, mis antakse advokaatidele, kes tegelevad keerukamate juhtumitega. Aastatel 2008–2013 oli Starmer riiklik süüdistaja (Director of Public Prosecutions) ja riigiprokuratuuri juht (Head of the Crown Prosecution Service). 2014. aastal sai ta rüütlitiitli – temast sai Bathi ordu rüütelkomandör (KCB). 

2015. aasta valimistel valiti ta Suurbritannia parlamendi alamkoja liikmeks. Aastatel 2015–2016 tegutses ta varivalitsuses immigratsiooniministrina. 2016. aastal määrati ta varivalitsuses Brexiti küsimusega tegelevaks ministriks. Starmer oleks tahtnud korraldada teise referendumi ja oleks eelistanud Suurbritannia jätkamist Euroopa Liidu liikmena.Keir Starmer battles to keep Labour support for people's vote alive. The Guardian. 07.02.2019. 

Pärast Tööpartei kaotust 2019. aasta üldvalimistel valiti Starmer 2020. aasta aprillis leiboristide juhiks.Briti leiboristide uueks juhiks valiti Keir Starmer. ERR. 04.04.2020.

2024. aasta Suurbritannia parlamendivalimistel saavutas Leiboristlik Partei ülekaaluka võidu. Suurbritannia riigipea kuningas Charles III nimetas leiboristide juhi Keir Starmeri 5. juulil ametlikult peaministriks, kui temast sai sel kohal Rishi Sunaki mantlipärija.

Seisukohti
Toetab avalike teenuste (sh tervishoiusüsteem NHS, raudteed, postiteenistus, energia, vesi) kuulumist ühiskondlikku omandisse.My pledges to you. Keirstarmer.com. Vaadatud 08.06.2020. 
Soovib kaotada ülikoolide õppemaksud.Keir Starmer calls for end to 'scandal' of spiralling student debt. The Guardian. 11.02.2020.
Soovib, et 5% kõige enam teenivaid inimesi maksaks rohkem makse. 
Soovib teha lõpu korporatsioonide maksudest kõrvale hoidmisele.  
Peab majanduskasvu ja SKT kõrval oluliseks ka inimeste elukvaliteeti ning on teinud ettepaneku kasutada "heaolu indikaatoreid" mõõtmaks riigi tulemusi tervise, ebavõrdsuse, kodutuse ja keskkonna valdkondades.Sir Keir Starmer pledges to prioritise nation's wellbeing on Cambridge visit. Cambridge Independent. 06.02.2020. 
Tahab lõpetada "ebaseaduslikud sõjad" ning üle vaadata Suurbritannia relvamüügi. Seaduslik sõjategevus peaks Starmeri hinnangul saama heakskiidu parlamendi alamkojalt.What does Keir Starmer mean by a 'Prevention of Military Intervention Act'?. Labour List. 12.02.2020. 2015. aastal kirjutas ta, et Iraagi sõda polnud rahvusvahelise seaduse mõistes seaduslik, kuna puudus sõda autoriseeriv ÜRO resolutsioon.Keir Starmer. Airstrikes in Syria are lawful, but I’ll be voting against them. The Guardian. 30.11.2015. 

Isiklikku
Leiboristliku Partei 19. esimees Keir Starmer sai eesnime erakonna esimese juhi Keir Hardie järgi.10 things to know about Labour’s Keir Starmer. Politico. 04.04.2020. 

Viited

Välislingid
 Starmeri koduleht

Kategooria:Suurbritannia peaministrid
Kategooria:Suurbritannia poliitikud
Kategooria:Sündinud 1962